Waħda mill-knejjes sbieħ li nsibu fil-belt kapitali tagħna l-Maltin hi l-knisja ta' Santa Katerina li tinsab ftit 'l isfel mill-pjazza ta' quddiem il-Berġa ta' Kastilja kantuniera ma' Triq Merkanti. Din hi waħda mill- knejjes li bnew il-Kavalliċri tal-Ordni ta' San Ġwann fil-belt il-ġdida li riedu jibnu biex tkun eżempju tad-dinjita' għolja li kienet tgawdi l-Ordni dak iż-żmien mad-dinja kollha. Meta nbniet il-knisja fis-sena 1576 din kienet tagħmel parti mill-Berġa tal-Italja li hemm fi Triq il-Merkanti. Kienet użanza tal-Kavallieri tal-Ordni ta' San Ġwann li kull Lingwa mit- tmienja li minnhom kienet iffurmata l-Ordni, jkollha l-knisja tagħha flimkien mal-Berġa. L-arkitett ta' din il-knisja kien il-magħruf Ġilormu Cassar. Ġiet imkabbra lejn is-sena 1683 filwaqt li biex titkompla tissebbaħ żdied mal- faċċata tagħha l-portiku ferm sabiħ fis-sena 1713. Hawn min jgħid li dan inbena fuq id- disinn tal-magħruf Vittorio Carapecchia. Wieħed mill-benefatturi kbar ta' din il-knisja kien il-Kavallier Fra Giacomo Garofalo li meta miet fis-sena 1766 ġie midfun fl-istess knisja kif tixhed il-lapida li hemm fil-paviment tal-knisja bl-arma tal-kunjom tiegħu. Il-knisja tgawdi minn diversi privileġġi. Fost dawn hemm dak li kien ġie mogħti mill-Papa Gregorju XIII. Dan jgħid li kull min iqaddes fuq l-altar maġġur tal-knisja jirċievi Indulgenzi Plenarji daqs li kieku qiegħed iqaddes fuq l-altar tal-knisja ta' San Gregorju f'Ruma. Il-knisja għandha tliet altari. L-altar maġġur għandu fuqu kwadru sabiħ li fih hemm ix-xena żiż Gesdu Banda Àiglan Lal Sak Ħalmina TA 2075 tal-martirju ta' Santa Katerina. Dan hu xogħol tal-artist Mattia Preti u għandu xebh interessanti ħafna ma' dak li l-istess artist għamel għall- knisja arċipretali taż-Żurrieq. Kien l-artist stess li rregala l-kwadru lill-knisja lejn is-sena 1659 qabel ma' dan wasal Malta. Mal-ħitan tal-ġnub tad-daħla ta' dan l-altar hemm żewġ kwadri x'aktarx huma xogħol li ġew minn skola tal-Arti Spanjola. Dan juru żewġ xeni sbieħ mill-ħajja ta' Santa Katerina ; Iż-Żwieġ Mistiku tal-qaddisa u l-Bambin Ġesu' u L-qaddisa titkellem mal-għorrief. Fuq l-altar tan-naħa tax-xellug hemm il- kwadru ta' Ġesu' fuq is-salib. Dan il-kwadru kien inġieb minn Piacenza fl-Italja fis-sena 1720 u mogħti lill-knisja minn wieħed kavallier Taljan. L-altar tan-naħa tal-lemin huwa ddedikat lill- Madonna tad-Duluri. Il-kwadru huwa l-uniku xogħol li għamel f'Malta, l-artist minn Firenze Benedittu Luti. Jista' jkun li dan il-kwadru kien inġieb lest mill-Italja. Minbarra dawn l-Opri Sagri ta' livell imprezzabbli fil-knisja hemm ukoll għadd ta' xogħlijiet t'interess artistiku. Fost dawn wieħed isemmi sett komplu ta' paramenti sagri kif ukoll oġġetti tal-fidda mogħtija minħ diversi familji għonja tal-Kavallieri li kienu membri fl-Ordni ta' San Ġwann matul is-snin. manaġed BV Gold Ladv Fil-preżent, din il-knisja jsiru fiha servizzi speċjali għall-komunita' Taljana f'Malta. Il-festa t-tajba lil kulħadd.